CELEX: 32014R0199
Language: ro
Date: 2014-02-28 00:00:00
Title: Regulamentul de punere în aplicare (UE) nr. 199/2014 al Comisiei din 28 februarie 2014 privind clasificarea anumitor mărfuri în Nomenclatura combinată

4.3.2014   
            
            
               RO
            
            
               Jurnalul Oficial al Uniunii Europene
            
            
               L 62/6
            
         
      REGULAMENTUL DE PUNERE ÎN APLICARE (UE) NR. 199/2014 AL COMISIEI
   
   din 28 februarie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codurile NC indicate în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 12 alineatul (6) din Regulamentul (CEE) nr. 2913/92, pe o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 2014.
      
         
            Pentru Comisie, pentru președinte
         
         Algirdas ŠEMETA
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs sub forma unei girafe stilizate (înaltă de aproximativ 36 cm și cântărind aproximativ 820 g) constând într-un înveliș textil moale umplut cu diferite materiale. Capul este umplut cu un material textil moale, în timp ce corpul și membrele conțin o umplutură vărsată de mei și levănțică (care nu poate fi scoasă pentru a fi utilizată ca pernă separată).
                  Produsul poate fi încălzit într-un cuptor cu microunde sau într-un cuptor clasic și, de asemenea, poate să fie răcit în frigider sau în congelator pentru a fi utilizat ca pernă pentru încălzire sau pentru răcorire.
                  
                      (1) A se vedea imaginea.
               
               
                  9503 00 41
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 9503 00 și 9503 00 41.
                  Având în vedere designul și prezentarea sa, produsul este destinat în principiu divertismentului pentru copii și pentru adulți [a se vedea, de asemenea, Notele explicative la Sistemul armonizat, de la capitolul 95, Considerații generale și de la poziția 9503, litera (D)]. Orice altă utilizare care se bazează pe capacitatea sa de încălzire sau de răcire este considerată secundară față de valoarea sa de divertisment. În consecință, se consideră că produsul este o jucărie care se încadrează la poziția 9503. Clasificarea pe baza unuia dintre materialele sale componente (de exemplu, ca mei la poziția 1008 sau ca alte articole textile confecționate la poziția 6307) este așadar exclusă.
                  În consecință, produsul va fi clasificat ca jucărie umplută care reprezintă un animal la codul NC 9503 00 41.
               
            
         
      
         (1)  Imaginea are exclusiv scop informativ.